- Hindi News
- National
- पार्षद बोलीं: झूठ बोलते हैं सीएमओ व इंजीनियर, वार्डों में काम तो हो नहीं रहे
पार्षद बोलीं: झूठ बोलते हैं सीएमओ व इंजीनियर, वार्डों में काम तो हो नहीं रहे
घरों के पास कचरे के ढेर, 3 साल बाद भी नहीं बना नाला
वार्ड 6 मेवाती मोहल्ले में आसपास का कचरा फेंका जा रहा है। यहां कचरे का ढेर लगा है और आसपास घरों में लोगों का जीना मुश्किल हो रहा है। यहां नाले का टेंडर तीन साल पूर्व हो चुका है। लेकिन काम आज तक शुरू नहीं कराया। वार्ड में मस्जिद तक 5.80 लाख की सीसी रोड काम नहीं कराया जा रहा। ईदगाह रोड का टेंडर लगाने के बाद काम चालू नहीं किया। सोनकर से अब्दुल दीवान के घर तक 300 मीटर सीसी रोड नहीं बनाई जा रही।
वार्ड छह जहां तीन साल बाद भी नाला नहीं बन पाया।
टेंडर लगाने के बाद भी काम नहीं कराया जा रहा
वार्ड 5 में आदिवासी बस्ती तक सीसी रोड के टेंडर हो गए हैं। लेकिन काम नहीं करा रहे। एके गर्ग के मकान से शिवपुरी रोड तक तीन लाख का सीसी कार्य नहीं कराया जा रहा। चोखी ढाणी के पीछे नाला चौक हो जाता है। पानी भरने से लोग परेशान रहते हैं। इस संबंध में कई बार अध्यक्ष से शिकायत कर चुके हैं। इसके बाद भी समस्या का समाधान नहीं किया जा रहा है।
ठेकेदार का नाम नहीं बता रहे, कौन बना रहा है रोड
वार्ड 15 में 33 लाख की सीसी सड़क मंजूर हुई है। टेंडर के साथ वर्क ऑर्डर भी जारी किया जा चुका है। लेकिन काम आज तक चालू नहीं कराया। पार्षद रमा वैष्णव का कहना है कि नगर पालिका अधिकारियों से कई बार पूछ चुकी हूं। लेकिन कोई भी यह बताने के लिए तैयार नहीं है कि इस सड़क का काम किस ठेकेदार को दिया गया है। वहीं वार्ड ने एक भी जोनल कार्य नहीं कराया। लोग रसीद कटवाने जा रहे हैं, फिर भी शौचालय नहीं बना रहे।
वार्ड 5 और 6 की महिला पार्षदों ने कलेक्टर के सामने रखीं मन की पीड़ा
भास्कर संवाददाता | श्योपुर
शहर के वार्ड 5 और वार्ड 6 की पार्षद महिलाएं हैं। दोनों ही वार्डों में निर्माण कार्य नहीं कराए जा रहे। साथ ही सफाई पर भी नगर पालिका ध्यान नहीं दे रही हैं। वार्ड 5 की पार्षद सलमा आरिफ खिलची और वार्ड 6 की पार्षद रईसा ने आहत होकर कलेक्टर से मामले की शिकायत की है। महिला पार्षदों का कहना है कि नगर पालिका सीएमओ और इंजीनियर झूठ बोलते हैं। उनके वार्डों में कोई काम नहीं हो रहे हैं। गंदगी ढेर लगे हैं। जब भी शिकायत करते हैं तो नपा अधिकारी सफाई और निर्माण कार्य होने की बात कहते हैं। इसी तरह वार्ड 15 की पार्षद रमा वैष्णव भी निर्माण कार्य शुरू न होने से नाराज हैं।
एस्टीमेट तैयार हो गया हैं
महिला पार्षदों के वार्डों में तीन सड़कों के एस्टीमेट तैयार कराए हैं। परिषद या पीआईसी से मंजूरी कराकर टीएस जारी करेंगे। रेट बुलाकर परिषद में पुन: स्वीकृत होंगी। इसके बाद वर्क ऑर्डर जारी कर काम चालू करा देंगे। कुछ समय पहले जेसीबी से सफाई कराई थी। फिर से निर्देश देकर नाली की सफाई कराई जाएगी। आरसी अहिरवार, सीएमओ, नपा, श्योपुर
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva san_Deva hin_Deva hin_Deva hin_Deva